**ΜΕΘΟΔΟΛΟΓΙΑ ΣΥΓΚΡΙΤΙΚΗΣ ΑΞΙΟΛΟΓΗΣΗΣ ΠΡΑΞΕΩΝ ΔΙΑΧΕΙΡΙΣΗΣ ΒΙΟΑΠΟΒΛΗΤΩΝ**

**ΔΡΑΣΕΙΣ 14.6i.26.2-4 «ΟΙΚΙΑΚΗ ΚΟΜΠΟΣΤΟΠΟΙΗΣΗ», «ΑΝΑΠΤΥΞΗ ΔΙΚΤΥΟΥ ΧΩΡΙΣΤΗΣ ΣΥΛΛΟΓΗΣ ΒΙΟΑΠΟΒΛΗΤΩΝ», «ΔΗΜΟΤΙΚΗ ΚΟΜΠΟΣΤΟΠΟΙΗΣΗ» ΤΟΥ ΑΞΟΝΑ 14 ΤΟΥ Ε.Π. ΥΜΕΠΕΡΑΑ**

Η μεθοδολογία αξιολόγησης Αιτήσεων Χρηματοδότησης Πράξεων συγχρηματοδοτούμενων από το Επιχειρησιακό Πρόγραμμα Υ.ΜΕ.ΠΕΡ.Α.Α. βασίζεται στον «Οδηγό Αξιολόγησης Αιτήσεων Χρηματοδότησης Πράξεων» (τελικό σχέδιο) που συνέταξε η Ειδική Υπηρεσία Θεσμικής Υποστήριξης του Υπουργείου Οικονομίας και Ανάπτυξης. Η μεθοδολογία αξιολόγησης καθώς και τα κριτήρια αξιολόγησης εγκρίνονται από την Επιτροπή Παρακολούθησης του Επιχειρησιακού Προγράμματος Υποδομές Μεταφορών, Περιβάλλον & Αειφόρος Ανάπτυξη.

**Επιλογή μεθοδολογίας Αξιολόγησης**

Στο πλαίσιο προσκλήσεων των ΕΥΔ ΠΕΠ για τη χρηματοδότηση δράσεων διαχείρισης βιοαποβλήτων, (14.6i.26-2-4) που περιλαμβάνουν την οικιακή κομποστοποίηση, την ανάπτυξη δικτύων χωριστής συλλογής βιοαποβλήτων και τις μονάδες δημοτικής κομποστοποίησης, μεμονωμένα ή σε συνδυασμό μεταξύ τους, απόεκχωρημένους πόρους της επενδυτικής προτεραιότητας 6i, ειδικού στόχου 26 του άξονα 14 (πεδίο παρέμβασης 17) του Ε.Π. ΥΜΕΠΕΡΑΑ (δράσεις 14.6i.26-2-4), η αξιολόγηση των προτάσεων προτείνεται να γίνει με συγκριτική αξιολόγηση.

Για την επιλογή της μεθοδολογίας συγκριτικής αξιολόγησης στην περίπτωση αυτή λαμβάνεται υπόψη το γεγονός ότι οι δράσεις διαχείρισης χωριστά συλλεγόμενων βιοαποβλήτων είναι νέες δράσεις του αναθεωρημένου ΕΣΔΑ και των ΠΕΣΔΑ και δεν υπάρχουν υλοποιημένες αντίστοιχες πράξεις σε δημοτικό επίπεδο, τουλάχιστον σε ευρεία κλίμακα. Συνεπώς η αξιολόγηση των προτάσεων πρέπει να είναι δυνατόν να βασίζεται όχι μόνο σε αποκλειστική (on/off) κατάσταση ωριμότητας σύμφωνα με σειρά υποβολής, αλλά σε ποιοτικά κριτήρια σκοπιμότητας και ωριμότητας.

Για τη διαδικασία της συγκριτικής αξιολόγησης εφαρμόζονται τα οριζόμενα στη Διαδικασία ΔΙ\_2 ΠΑΡ. 4.2 του ΣΔΕ.

Η διαδικασία ξεκινά αμέσως μετά την καταληκτική ημερομηνία υποβολής των προτάσεων που ορίζεται στην πρόσκληση. Η προθεσμία για τον έλεγχο της πληρότητας και την ολοκλήρωση της αξιολόγησης της πρότασης του δικαιούχου ορίζεται μέχρι εξήντα (60) μέρες από την ημερομηνία λήξης της προθεσμίας υποβολής προτάσεων [παρ. 2, άρθρο 20, ν. 4314/2014 και παρ. 4.2 Διαδικασίας ΔΙ\_2 ΣΔΕ].

Οι υποβληθείσες προτάσεις αξιολογούνται στο σύνολό τους ως προς τη συμμόρφωσή τους ανά εγκεκριμένο κριτήριο/ομάδα κριτηρίων αξιολόγησης. Με την ολοκλήρωση της συγκριτικής αξιολόγησης οι προτάσεις κατατάσσονται σε φθίνουσα σειρά με βάση τη βαθμολογία τους. Ακολουθεί η έκδοση προσωρινού πίνακα κατάταξης αξιολογημένων προτάσεων από το Ο.Π.Σ. (ΕΝΤΥΠΟ Ε.Ι.2\_3 ΣΔΕ). Ο προσωρινός πίνακας κατάταξης αξιολογημένων προτάσεων εγκρίνεται από τον/την Προϊστάμενο/η της ΕΥΔ/ΕΦΔ και αποστέλλεται ταυτόχρονα σε όλους τους δυνητικούς δικαιούχους.

Επισημαίνεται ότι πριν την έκδοση του προσωρινού πίνακα κατάταξης, θα πρέπει να έχουν απορριφθεί αρμοδίως όσες πράξεις τυχόν απορρίπτονται στο Στάδιο Α΄ της αξιολόγησης. Οι δικαιούχοι που απορρίπτονται στο στάδιο αυτό έχουν το δικαίωμα ένστασης κατά τα οριζόμενα στην παρ. 4.2. της Διαδικασίας ΔΙ\_2 του ΣΔΕ. Μετά την εξέταση των ενστάσεων του σταδίου αυτού, προτάσεις για τις οποίες γίνονται δεκτές οι ενστάσεις, συμμετέχουν στο Στάδιο Β΄ της αξιολόγησης.

Κατά του προσωρινού πίνακα κατάταξης αξιολογημένων προτάσεων, οι δικαιούχοι, έχουν το δικαίωμα να υποβάλλουν ένσταση σύμφωνα με τα οριζόμενα στην παρ. 4.4. της Διαδικασίας ΔΙ\_2. Μετά την εξέταση των ενστάσεων (και αφού ο ΕΦΔ έχει ορίσει προς τούτο αρμόδια επιτροπή στελεχών που δεν κωλύονται εξ αρμοδιότητας να συμμετέχουν σε αυτή), καταρτίζεται ο Οριστικός Πίνακας Κατάταξης Αξιολογημένων Προτάσεων. Ο πίνακας αυτός εγκρίνεται από τον/την Προϊστάμενο/η της ΕΥΔ/ΕΦΔ και αποστέλλεται στους δυνητικούς δικαιούχους για να λάβουν γνώση της τελικής κατάταξης. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της Πρόσκλησης) είναι εκείνες με τις υψηλότερες βαθμολογίες, εφόσον ικανοποιούνται και ενδεχόμενες ελάχιστες προϋποθέσεις έγκρισης που τυχόν προσδιορίζονται στην Πρόσκληση.

Σημειώνεται ότι σε περίπτωση που προκύπτει ισοβαθμία προτάσεων με την τελευταία προς ένταξη πρόταση, δύναται να επιλέγονται για χρηματοδότηση όλες οι ισόβαθμες πράξεις, εφόσον δεν έχει εξαντληθεί η συγχρηματοδοτούμενη δημόσια δαπάνη της πρόσκλησης. Συστήνεται για λόγους διαφάνειας οι πίνακες (προσωρινός και οριστικός) κατάταξης να αναρτώνται στις οικείες ιστοσελίδες των ΕΥΔ/ΕΦΔ.

**Στάδια επιλογής πράξεων**

Η διαδικασία επιλογής των προς χρηματοδότηση πράξεων διενεργείται σε δύο στάδια:

-Στάδιο Α’: Έλεγχος πληρότητας και επιλεξιμότητας της πρότασης

-Στάδιο Β’: Αξιολόγηση των προτάσεων σε επίπεδο ομάδας κριτηρίων.

Η αξιολόγηση δύναται να πραγματοποιείται από επιτροπή συγκροτούμενη από τα αρμόδια στελέχη της ΕΥΔ, με απόφαση της ΕΥΔ, για τα οποία διασφαλίζεται ότι δεν υφίσταται σύγκρουση συμφερόντων και ότι διαθέτουν την απαιτούμενη εμπειρία και τεχνογνωσία για τη διενέργεια της εν λόγω αξιολόγησης.

Κατά τη διενέργεια της αξιολόγησης, η ΕΥΔ δύναται να ζητήσει σε οποιοδήποτε στάδιο της αξιολόγησης την υποβολή *συμπληρωματικών στοιχείων* και *διευκρινήσεων*.

*Συμπληρωματικά στοιχεία* είναι αυτά τα οποία, ενώ προβλέπονταν στην πρόσκληση, δεν υποβλήθηκαν λόγω παράλειψης του δυνητικού δικαιούχου και εκδόθηκαν πριν την υποβολή της αίτησης. Οι *διευκρινίσεις* είναι στοιχεία που ζητούνται από τον/τους αξιολογητή/τες με σκοπό την αποσαφήνιση των υποβληθέντων στοιχείων και την καλύτερη κατανόηση του περιεχομένου της πρότασης.

Ειδικά για την υποβολή συμπληρωματικών στοιχείων, η ΕΥΔ ενημερώνει εγγράφως το δυνητικό δικαιούχο, με τη χρήση του *Εντύπου Ε.Ι.2\_1 «Επιστολή για υποβολή συμπληρωματικών στοιχείων για την εξέταση της αίτησης χρηματοδότησης».* Ο δικαιούχος πρέπει να αποστείλει τα αιτηθέντα συμπληρωματικά στοιχεία εντός συγκεκριμένης προθεσμίας που τίθεται από την ΕΥΔ. Στον Δικαιούχο τίθεται ολιγοήμερη προθεσμία (2-5 εργάσιμες μέρες), δεδομένου ότι θα αφορούν στοιχεία που εκ παραδρομής δεν συμπεριλήφθησαν στη υποβληθείσα πρόταση. Εφόσον τα συμπληρωματικά στοιχεία δεν υποβληθούν εμπρόθεσμα η πρόταση απορρίπτεται κατά τα οριζόμενα στο Σ.Δ.Ε.

**Κριτήρια Επιλογής των πράξεων**

Οι αιτήσεις θα υποβάλλονται ηλεκτρονικά μέσω ΟΠΣ. Μετά τον αρχικό ηλεκτρονικό έλεγχο συμβατότητας που διενεργείται από το ΟΠΣ ακολουθεί το στάδιο Α’.

**Στάδιο Α’: Έλεγχος πληρότητας και επιλεξιμότητας πρότασης**

Στο στάδιο Α διασφαλίζονται οι ελάχιστες προϋποθέσεις που προβλέπονται στο κανονιστικό πλαίσιο και την πρόσκληση προκειμένου η πρόταση να περάσει στο Στάδιο Β΄ της αξιολόγησης.

Κατά τη διάρκεια εξέτασης του σταδίου Α’ συμπληρώνεται το έντυπο «*Λίστα Ελέγχου Πληρότητας και Επιλεξιμότητας Πρότασης»*. Στο έντυπο αυτό περιλαμβάνονται όλα τα στοιχεία που αναφέρονται στον «Οδηγό Αξιολόγησης Αιτήσεων Χρηματοδότησης Πράξεων» κατάλληλα προσαρμοσμένα στις απαιτήσεις των έργων του Τομέα Περιβάλλοντος, ως ακολούθως:

**1. Πληρότητα στοιχείων (όλα τα κριτήρια είναι δυαδικά ΝΑΙ/ΟΧΙ)**

**1. ΕΠΙΛΕΞΙΜΟΤΗΤΑ ΚΑΙ ΑΡΜΟΔΙΟΤΗΤΑ ΔΙΚΑΙΟΥΧΟΥ**

Εξετάζονται τα ακόλουθα:

1. Δικαιούχος που εμπίπτει στην πρόσκληση: Εξετάζεται αν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην πρόσκληση.
2. Αρμοδιότητα δικαιούχου για υλοποίηση πράξης: Εξετάζεται αν ο φορέας που υποβάλλει την πρόταση έχει την αρμοδιότητα εκτέλεσης του έργου. Ο έλεγχος γίνεται με βάση στοιχεία τεκμηρίωσης (π.χ. κανονιστικές αποφάσεις, καταστατικά φορέων κλπ) που υποβάλλονται συνημμένα κατά την υποβολή του αιτήματος όπως αυτά προσδιορίζονται στην πρόσκληση.

**2.ΤΥΠΙΚΗ ΠΛΗΡΟΤΗΤΑ ΠΡΑΞΗΣ**

Εξετάζονται τα ακόλουθα:

1. Αποφάσεις Αρμοδίων Οργάνων για υποβολή Πρότασης: Εξετάζεται η ύπαρξη προαπαιτούμενων αποφάσεων αρμόδιων συλλογικών οργάνων για υποβολή της πρότασης όπου προβλέπεται από τη σχετική νομοθεσία ή/και την πρόσκληση.
2. Αίτηση Χρηματοδότησης Προτεινόμενης Πράξης: Εξετάζεται αν η αίτηση χρηματοδότησης πράξης είναι υπογεγραμμένη από το νόμιμο εκπρόσωπο του φορέα
3. Τεχνικό Δελτίο Πράξης (ΤΔΠ): Εξετάζεται η πληρότητα και ορθότητα συμπλήρωσης του Τεχνικού Δελτίου Πράξης (ΤΔΠ)
4. Λοιπά στοιχεία που προσδιορίζονται στην πρόσκληση: Εξετάζεται η ύπαρξη των στοιχείων και δικαιολογητικών που ορίζονται στην Πρόσκληση όπως π.χ. αυτά που αφορούν στην πληρότητα και ωριμότητα της προτεινόμενης Πράξης όπως μελέτες, αδειοδοτήσεις, διοικητικές πράξεις και αποφάσεις των αρμόδιων οργάνων, κλπ όπως και κάθε άλλο στοιχείο που δεν αναφέρεται ρητά αλλά επιβάλλεται λόγω της φύσης της πράξης.
5. **ΕΠΙΛΕΞΙΜΟΤΗΤΑ ΠΡΑΞΗΣ**

Εξετάζονται τα ακόλουθα:

1. Μη ύπαρξη δραστηριοτήτων που αποτελούν τμήμα πράξης, η οποία έχει υποβληθεί ή θα έπρεπε να υποβληθεί σε διαδικασία ανάκτησης: Απαιτείται επιβεβαίωση από το δικαιούχο ότι η προτεινόμενη πράξη δεν περιλαμβάνει τμήμα επένδυσης σε υποδομή ή παραγωγική επένδυση η οποία έπαυσε ή μετεγκαταστάθηκε εκτός της περιοχής του προγράμματος εντός πέντε ετών από την τελική πληρωμή στο δικαιούχο ή εντός της προθεσμίας που οριζόταν στους κανόνες περί κρατικών ενισχύσεων (σύμφωνα με το άρθρο 71 του Καν. 1303/2013), με υποβολή βεβαίωσης ή σχετική αναγραφή στην αίτηση χρηματοδότησης.
2. Μη επικάλυψη των χορηγουμένων χρηματοδοτήσεων: Απαιτείται επιβεβαίωση από το δικαιούχο περί μη επικάλυψης των χορηγουμένων χρηματοδοτήσεων με άλλα Επιχειρησιακά Προγράμματα και άλλα ευρωπαϊκά χρηματοδοτικά εργαλεία, με υποβολή βεβαίωσης ή σχετική αναγραφή στην αίτηση χρηματοδότησης
3. Μη Περαίωση φυσικού αντικειμένου: Απαιτείται επιβεβαίωση από το δικαιούχο ότι δεν έχει περαιωθεί το φυσικό αντικείμενο της προτεινόμενης πράξης μέχρι την ημερομηνία υποβολής της αίτησης χρηματοδότησης, σύμφωνα με τον Καν. 1303/2013, άρθρο 65, παράγραφος 6: «Οι πράξεις δεν επιλέγονται για χρηματοδότηση από τα ΕΔΕΤ σε περίπτωση που έχουν περατωθεί φυσικά ή εκτελεστεί πλήρως πριν να υποβάλει ο δικαιούχος στη διαχειριστική αρχή την αίτηση χρηματοδότησης βάσει του προγράμματος, ανεξάρτητα αν ο δικαιούχος έχει εκτελέσει όλες τις σχετικές πληρωμές», με υποβολή βεβαίωσης ή σχετική αναγραφή στην αίτηση χρηματοδότησης
4. Τήρηση Κοινοτικών και Εθνικών Κανόνων: Απαιτείται δήλωση από το δικαιούχο περί Τήρησης Κοινοτικών και Εθνικών Κανόνων, με υποβολή δήλωσης ή σχετική αναγραφή στην αίτηση χρηματοδότησης.
5. Επιβεβαίωση παραγωγής ή μη παραγωγής εσόδων: Απαιτείται επιβεβαίωση από το δικαιούχο περί μη Παραγωγής Εσόδων ή Χρηματοοικονομική ανάλυση για έργα που παράγουν έσοδα, με υποβολή βεβαίωσης ή ανάλογη αναγραφή στην αίτηση χρηματοδότησης και προσκόμιση χρηματοοικονομικής ανάλυσης πράξης εφόσον απαιτείται
6. Συνάφεια της πρότασης με Εθνικές και Κοινοτικές Πολιτικές: Εξετάζεται αν η πρόταση συνάδει με την Κοινοτική και Εθνική Νομοθεσία και τους απορρέοντες Εθνικούς και Περιφερειακούς Σχεδιασμούς Διαχείρισης Αποβλήτων (ΕΣΔΑ/ΠΕΣΔΑ κλπ) ή επιβάλλεται από απόφαση του Ευρωπαϊκού Δικαστηρίου.
7. Συμβατότητα πράξης με Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράσεις της πρόσκλησης: Εξετάζεται εάν η Πράξη εμπίπτει στους Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράσεις της πρόσκλησης.
8. Περίοδος Υλοποίησης: Εξετάζεται εάν η περίοδος υλοποίησης της προτεινόμενης προς συγχρηματοδότηση πράξης εμπίπτει εντός της περιόδου επιλεξιμότητας δαπανών όπως ορίζεται στην πρόσκληση.

Για όλα τα παραπάνω κριτήρια πληρότητας στοιχείων, η απάντηση πρέπει να είναι θετική "ΝΑΙ" Σε αντίθετη περίπτωση, η πρόταση απορρίπτεται και ενημερώνεται σχετικά ο Δικαιούχος.

Όλα τα κριτήρια του σταδίου Α΄, έχουν υποχρεωτική εφαρμογή και η θετική αξιολόγησή τους αποτελεί απαραίτητη προϋπόθεση για να προχωρήσει η αξιολόγηση στο στάδιο Β΄. Όταν ένα κριτήριο δεν εφαρμόζεται, η απάντηση «ΔΕΝ ΕΦΑΡΜΟΖΕΤΑΙ» επέχει θέση θετικής αξιολόγησης.

Σε περίπτωση που ένα κριτήριο σε αυτό το στάδιο λαμβάνει αρνητική αξιολόγηση, η πρόταση απορρίπτεται και ενημερώνεται ο δικαιούχος. Κατά της απόφασης απόρριψης στο στάδιο αυτό, ο δικαιούχος έχει δικαίωμα ένστασης όπως προαναφέρθηκε (παρ. 1.1).

**ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων.**

Κατά το στάδιο Β΄ διενεργείται η συγκριτική αξιολόγηση των προτάσεων σύμφωνα με τα κριτήρια αξιολόγησης τα οποία διακρίνονται σε έξι βασικές ομάδες που αποτελούν ξεχωριστές ενότητες του ενιαίου εντύπου ***Φύλλο Αξιολόγησης πράξεων*** ως ακολούθως:

Α. Πληρότητα και Σαφήνεια του Περιεχομένου της Πρότασης (2Α ΟΜΑΔΑ), που περιλαμβάνει :

1. Πληρότητα και Σαφήνεια του φυσικού αντικειμένου της προτεινόμενης πράξης

2. Ρεαλιστικότητα του προϋπολογισμού της πράξης σε σχέση με το φυσικό αντικείμενο

3. Ρεαλιστικότητα χρονοδιαγράμματος ολοκλήρωσης της πράξης.

Β. Ενσωμάτωση οριζόντιων πολιτικών και τήρηση θεσμικού πλαισίου (2Β ΟΜΑΔΑ) που περιλαμβάνει :

1. Τήρηση εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού

2. Συμβατότητα της πράξης με τους κανόνες του ανταγωνισμού και των κρατικών ενισχύσεων

3. Αειφόρος ανάπτυξη

4. Προαγωγή της ισότητας μεταξύ ανδρών και γυναικών και της μη διάκρισης

5. Εξασφάλιση της προσβασιμότητας των ατόμων με αναπηρία

Γ. Σκοπιμότητα της πράξης, (2Γ ΟΜΑΔΑ), βαθμολογούμενη ομάδα κριτηρίων που περιλαμβάνει:

1. Αναγκαιότητα υλοποίησης της πράξης

2. Αποτελεσματικότητα πράξης

3. Αποδοτικότητα πράξης

4. Βιωσιμότητα, λειτουργικότητα, αξιοποίηση

5. Συνέργεια και συμπληρωματικότητα με άλλες πράξεις

Δ. Ωριμότητα της Πράξης (2Δ ΟΜΑΔΑ), βαθμολογούμενη ομάδα κριτηρίων που περιλαμβάνει:

1. Στάδιο εξέλιξης απαιτούμενων ενεργειών ωρίμανσης της πράξης

2. Βαθμός προόδου διοικητικών ή άλλων ενεργειών

Ε. Διοικητική, Επιχειρησιακή και Χρηματοοικονομική ικανότητα φορέα (2Ε ΟΜΑΔΑ), που περιλαμβάνει :

1. Διοικητική ικανότητα
2. Επιχειρησιακή ικανότητα
3. Χρηματοοικονομική ικανότητα

Τα κριτήρια αξιολόγησης των προτάσεων του σταδίου Β’ έχουν εξειδικευτεί ανά Άξονα Προτεραιότητας, Επενδυτική Προτεραιότητα, Ειδικό Στόχο και Δράση και αποτυπώνονται στα Φύλλα Αξιολόγησης Πράξεων που συνοδεύουν τη μεθοδολογία.

**Τα επιμέρους κριτήρια των ομάδων για την δράση «Δημιουργία Πράσινων Σημείων και Δικτύωσή τους» παρουσιάζονται αναλυτικά στη συνέχεια:**

**2Α. Πληρότητα και Σαφήνεια του Περιεχομένου της Πρότασης**

Όλα τα κριτήρια είναι δυαδικά (ΝΑΙ/ΟΧΙ) και εξετάζονται τα ακόλουθα

* **2Α1 Πληρότητα και Σαφήνεια του φυσικού αντικειμένου της προτεινόμενης πράξης**

Εξετάζεται η πληρότητα και η σαφήνεια της τεχνικής περιγραφής του φυσικού αντικειμένου στο ΤΔΠ για το σύνολο των υποέργων α) όσον αφορά τα βασικά, τεχνικά και λειτουργικά χαρακτηριστικά της προτεινόμενης πράξης, β) τη μεθοδολογία υλοποίησης (επιλογή μεθοδολογίας και ανάλυση της υλοποίησης της πράξης ή των επιμέρους υποέργων αυτής, απαιτούμενες ενέργειες, χρονική αλληλουχία ενεργειών), γ) στην αποτύπωση των παραδοτέων της πράξης και δ) στα μέτρα δημοσιότητας/ επικοινωνίας της προτεινόμενης πράξης (καταλληλότητα δράσεων επικοινωνίας, ανάλογης έκτασης με την προτεινόμενη πράξη).

* **2Α2 Ρεαλιστικότητα του προϋπολογισμού της πράξης σε σχέση με το φυσικό αντικείμενο**

Εξετάζεται η ρεαλιστικότητα του προϋπολογισμού της πράξης σε σχέση με το φυσικό της αντικείμενο. Τα στοιχεία που αξιολογούνται είναι: (α) η πληρότητα του προτεινόμενου προϋπολογισμού (εάν περιλαμβάνει όλα τα αναγκαία κόστη για την υλοποίηση του φυσικού αντικειμένου/παραδοτέων) και (β) το κατά πόσο η κοστολόγηση της προτεινόμενης πράξης είναι εύλογη.

Η δυνατότητα ή μη εμπορικής εκμετάλλευσης των προϊόντων από την επεξεργασία προδιαλεγμένων βιοαποβλήτων πρέπει να λαμβάνεται υπόψη κατά τη χρηματοοικονομική ανάλυση των αντίστοιχων πράξεων.

* **2Α3 Ρεαλιστικότητα χρονοδιαγράμματος ολοκλήρωσης της πράξης**

Η ρεαλιστικότητα του χρονοδιαγράμματος εξετάζεται σε σχέση με α) το φυσικό αντικείμενο, β) την επιλεγμένη μέθοδο υλοποίησης (αυτεπιστασία, ανάθεση κλπ), γ) τους ενδεχόμενους κινδύνους που συνδέονται με την υλοποίηση της πράξης π.χ. αρχαιολογικά ευρήματα ή πιθανές καθυστερήσεις σχετικά με την έκδοση κανονιστικών αποφάσεων που απαιτούνται για την υλοποίηση της πράξης όπως κήρυξη απαλλοτριώσεων κλπ. και. δ) το επίπεδο ωριμότητας της πράξης.

Το χρονοδιάγραμμα για την ολοκλήρωση της ανάθεσης του κυρίου υποέργου (ή των κυρίων υποέργων) δεν πρέπει να υπερβαίνει τις προθεσμίες που ορίζονται στον Ν. 4314/2014 (άρθρο 28), ενώ για πράξεις για την υλοποίηση των οποίων απαιτούνται προπαρασκευαστικές ενέργειες ισχύουν τα αναφερόμενα στο άρθρο 27 §4 του ιδίου Νόμου.

Για όλα τα παραπάνω κριτήρια πληρότητας και σαφήνειας του περιεχομένου της πρότασης, η απάντηση πρέπει να είναι θετική "ΝΑΙ" Σε αντίθετη περίπτωση, η πρόταση απορρίπτεται και ενημερώνεται σχετικά ο Δικαιούχος.

**Β. Ενσωμάτωση οριζόντιων πολιτικών και τήρηση θεσμικού πλαισίου (όλα τα κριτήρια είναι δυαδικά ΝΑΙ/ΟΧΙ)**

Όλα τα κριτήρια είναι δυαδικά (ΝΑΙ/ΟΧΙ) και εξετάζονται τα ακόλουθα

* **2Β1. Τήρηση των εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού**

Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης των υποέργων συνάδει με το εθνικό και ενωσιακό δίκαιο. Εφόσον έχουν προηγηθεί της αίτησης χρηματοδότησης σχετικές ενέργειες, εξετάζεται εάν ο δικαιούχος έχει τηρήσει μέχρι τη στιγμή της υποβολής της αίτησης χρηματοδότησης τους κατά περίπτωση ισχύοντες εθνικούς και κοινοτικούς κανόνες για την προτεινόμενη πράξη, σύμφωνα με τα προβλεπόμενα στις διαδικασίες έγκρισης σταδίων δημοσίων συμβάσεων ΔΙΙ\_2, ΔΙΙ\_3, ΔΙΙ\_4 του Εγχειριδίου Διαδικασιών του ΣΔΕ. Σε περίπτωση κατά την οποία διαπιστώνονται αποκλίσεις από την τήρηση των κανόνων, η ΔΑ δύναται να εντάξει την πράξη εφαρμόζοντας αναλογική ή κατ΄ αποκοπή μείωση της συγχρηματοδοτούμενης δημόσιας δαπάνης.

* **2Β2. Συμβατότητα της πράξης με τους κανόνες του ανταγωνισμού και των κρατικών ενισχύσεων**

Εξετάζεται, εφόσον η πράξη ενέχει στοιχεία κρατικών ενισχύσεων, η συμβατότητά της με το κανονιστικό πλαίσιο των κρατικών ενισχύσεων. Επισημαίνεται ότι πρέπει να ακολουθούνται οι οδηγίες της ΕΥΚΕ, τόσο σε επίπεδο πρόσκλησης, όσο και σε επίπεδο πράξης, σε περίπτωση αμφιβολίας ως προς το εφαρμοζόμενο πλαίσιο κρατικών ενισχύσεων.

* **2Β3. Αειφόρος Ανάπτυξη**

Όσον αφορά στην αξιολόγηση του κριτηρίου 2Β3 εξετάζεται η συμβατότητα της πράξης σε σχέση με την εγκεκριμένη ΚΥΑ Στρατηγικής Μελέτης Περιβαλλοντικών Επιπτώσεων του Ε.Π.

* **2Β4. Προαγωγή της ισότητας μεταξύ ανδρών και γυναικών και της μη διάκρισης**

Εξετάζεται εάν η προτεινόμενη πράξη προασπίζει την ισότητα μεταξύ ανδρών και γυναικών και αποτρέπει κάθε διάκριση λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού.

* **2Β5. Εξασφάλιση της προσβασιμότητας των ατόμων με αναπηρία**

Εξετάζεται πώς η πράξη διασφαλίζει την προσβασιμότητα των ατόμων με αναπηρία σύμφωνα με το ισχύον θεσμικό πλαίσιο. Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, η θετική αξιολόγηση θα πρέπει να τεκμηριώνεται με τη δέσμευση του δυνητικού δικαιούχου ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα. Για την αξιολόγηση του κριτηρίου αυτού επισυνάπτεται σχετικό Παράρτημα στην Πρόσκληση και απαιτείται η υποβολή από τον Δικαιούχο έκθεσης τεκμηρίωσης με αναλυτική περιγραφή των μέτρων που έχει λάβει για την τήρηση της εξασφάλισης προσβασιμότητας των ατόμων με αναπηρία.

Για όλα τα παραπάνω κριτήρια, η απάντηση πρέπει να είναι θετική "ΝΑΙ" ή "ΔΕΝ ΕΦΑΡΜΟΖΕΤΑΙ" Σε αντίθετη περίπτωση, η πρόταση απορρίπτεται και ενημερώνεται σχετικά ο Δικαιούχος.

**2Γ. Σκοπιμότητα πράξης (Βαθμολογούμενο κριτήριο)**

Ο Συντελεστής στάθμισης της 3ης Ομάδας Κριτηρίων έχει προσδιοριστεί σε 60% του συνόλου των βαθμολογούμενων κριτηρίων.

Τα κριτήρια Γ1 και Γ5 είναι δυαδικά (ΝΑΙ/ΟΧΙ) και τα κριτήρια Γ2, Γ3 και Γ4 βαθμολογούμενα.

Σε περίπτωση που μία πράξη αποτελείται από περισσότερα του ενός υποέργα τα οποία διαφοροποιούνται ως προς τα εξεταζόμενα κριτήρια, η βαθμολογία του κάθε κριτηρίου προκύπτει αθροίζοντας τη βαθμολογία των υποέργων σταθμισμένων με τη χρηματοδοτική τους βαρύτητα στην πράξη.

Συγκεκριμένα εξετάζονται τα ακόλουθα επιμέρους κριτήρια:

* **Γ1. Αναγκαιότητα υλοποίησης πράξης**

Με ένα δυαδικό και ένα βαθμολογούμενο κριτήριο, αποτελεί κριτήριο αποκλεισμού και συμμετέχει με στάθμιση 25%.

1. Εξετάζεται η αναγκαιότητα υλοποίησης της πράξης ως προς την επίτευξη του αντίστοιχου ειδικού στόχου του Ε.Π, του Εθνικού Σχεδίου Διαχείρισης Αποβλήτων και του οικείου Περιφερειακού Σχεδίου Διαχείρισης Αποβλήτων (με δυαδικό τρόπο ΝΑΙ/ΟΧΙ) . Η μη κάλυψη των αναγκών μέσω της προτεινόμενης πράξης (πράξη εκτός ΠΕΣΔΑ) συνιστά απόρριψη.

2. Εξετάζεται η πραγματική δυνατότητα συμβολής της πράξης στην επίτευξη των ποιοτικών και ποσοτικών στόχων του ΠΕΣΔΑ ως προς την ολοκληρωμένη διαχείριση των βιοαποβλήτων για το 2020 (χωριστή συλλογή 40% των βιοαποβλήτων, μέσω οικιακής κομποστοποίησης και δικτύων χωριστής συλλογής βιοαποβλήτων που οδηγούνται προς λιπασματοποίηση υψηλής ποιότητας).

* Η πράξη συμβάλλει άμεσα στην ολοκληρωμένη διαχείριση βιοαποβλήτων, π.χ. η πράξη περιλαμβάνει οικιακή κομποστοποίηση ή/και δίκτυο συλλογής βιοαποβλήτων προς υφιστάμενη μονάδα/γραμμή κομποστοποίησης προδιαλεγμένων βιοαποβλήτων ή/και μονάδα κομποστοποίησης του ΠΕΣΔΑ με υφιστάμενο δίκτυο ή με το αντίστοιχο δίκτυο συλλογής (εφόσον προβλέπεται στην πρόσκληση)

10 Βαθμοί

* Η πράξη θα συμβάλλει στην ολοκληρωμένη διαχείριση βιοαποβλήτων μετά την ολοκλήρωση δρομολογημένων συμπληρωματικών έργων (π.χ. δίκτυο συλλογής βιοαποβλήτων προς δρομολογημένη μονάδα/γραμμή κομποστοποίησης προδιαλεγμένων βιοαποβλήτων ή/και μονάδα κομποστοποίησης του ΠΕΣΔΑ, σε συνέργεια με δρομολογημένη πράξη δικτύου συλλογής κλπ)

6Βαθμοί

* Η πράξη που δεν συμβάλλει στην ολοκληρωμένη διαχείριση βιοαποβλήτων μέχρι το 2020 δηλαδή μεμονωμένος εξοπλισμός συλλογής ή δίκτυο συλλογής βιοαποβλήτων χωρίς αποδέκτη (δλδ. υφιστάμενη ή δρομολογημένη μονάδα/γραμμή κομποστοποίησης προδιαλεγμένων βιοαποβλήτων) ή προτεινόμενη μονάδα κομποστοποίησης χωρίς υφιστάμενο ή δρομολογημένο (με επιδότηση ή με ιδίους πόρους οικείου Δήμου) δίκτυο συλλογής (ΣΥΝΙΣΤΑ ΑΠΟΡΡΙΨΗ)

0 Βαθμοί

* **Γ2. Αποτελεσματικότητα της πράξης**

Με δύο βαθμολογούμενα κριτήρια, χωρίς τιμή αποκλεισμού και συμμετέχει με στάθμιση 25%.

1. Εξετάζεται η αποτελεσματικότητα της πράξης ως προς την προώθηση της χωριστής συλλογής και αξιοποίησης βιοαποβλήτων με βάση την αντίστοιχη στοχοθεσία του ΠΕΣΔΑ, Οι προτάσεις βαθμολογούνται ως ακολούθως:

* Πράξεις με τις οποίες επιτυγχάνεται ποσοστό >50% του στόχου ΠΕΣΔΑ για τη χωριστή συλλογή βιοαποβλητων προς παραγωγή υψηλής ποιότητας κομποστ (δίκτυο ή/και μονάδα κομποστοποίησης)

10 Βαθμοί

* Πράξεις με τις οποίες επιτυγχάνεται ποσοστό 50%-31% του στόχου ΠΕΣΔΑ για τη χωριστή συλλογή βιοαποβλητων προς παραγωγή υψηλής ποιότητας κομποστ (δίκτυο ή/και μονάδα κομποστοποίησης)

7 Βαθμοί

* Πράξεις με τις οποίες επιτυγχάνεται ποσοστό 30%-11% του στόχου ΠΕΣΔΑ για τη χωριστή συλλογή βιοαποβλητων προς παραγωγή υψηλής ποιότητας κομποστ

4Βαθμοί

* Πράξεις με τις οποίες επιτυγχάνεται ποσοστό 1% έως και 10% του στόχου ΠΕΣΔΑ για τη χωριστή συλλογή βιοαποβλητων προς παραγωγή υψηλής ποιότητας κομποστ (δίκτυο ή/και μονάδα κομποστοποίησης)

1Βαθμοί

* Πράξεις με τις οποίες επιτυγχάνεται ποσοστό κάτω του 1% του στόχου ΠΕΣΔΑ για τη χωριστή συλλογή βιοαποβλητων προς παραγωγή υψηλής ποιότητας κομποστ (δίκτυο ή/και μονάδα κομποστοποίησης)

0 Βαθμοί

2. Εξετάζεται η αποτελεσματικότητα της πράξης ως προς τη σχέση των αναμενόμενων εκροών της προτεινόμενης πράξης με τους δείκτες εκροής της Πρόσκλησης. Η αποτελεσματικότητα εκφράζεται ως το πηλίκο Π= (δείκτης εκροών πράξης / δείκτης εκροών για το σύνολο της Πρόσκλησης).

Το εύρος τιμών θα τίθεται από τον ΕΦΔ.

* Τιμή Δείκτη ≥ 1 **-** 🡪10 βαθμοί
* Τιμή Δείκτη 1 > Δ ≥ 0,…. 🡪 7 βαθμοί
* Τιμή Δείκτη 0,..... > Δ > 0,….. - 🡪4 βαθμοί
* Τιμή Δείκτη 0,….. > Δ > 0,….. - 🡪 1 βαθμός
* **Γ3. Αποδοτικότητα της πράξης**

Με δύο βαθμολογούμενα κριτήρια, χωρίς τιμή αποκλεισμού και συμμετέχει με στάθμιση 25%.

1. Εξετάζεται η σχέση των αναμενόμενων εκροών της προτεινόμενης πράξης με τον αντίστοιχο προϋπολογισμό βάσει της οποίας υπολογίζεται το μοναδιαίο κόστος ανά μονάδα του δείκτη εκροής από την υλοποίησή της.

Η αποδοτικότητα εκφράζεται ως το πηλίκο Π= (δείκτης εκροών πράξης / δείκτης εκροών για το σύνολο της Πρόσκλησης) προς (προϋπολογισμό πράξης / προϋπολογισμό Πρόσκλησης).

Το εύρος τιμών θα τίθεται από τον ΕΦΔ.

* Τιμή Δείκτη ≥ 1 **-** 🡪10 βαθμοί
* Τιμή Δείκτη 1 > Δ ≥ 0,…. 🡪 7 βαθμοί
* Τιμή Δείκτη 0,..... > Δ > 0,….. - 🡪4 βαθμοί
* Τιμή Δείκτη 0,….. > Δ > 0,….. - 🡪 1 βαθμός

2.Α. Για την περίπτωση πράξεων που περιλαμβάνουν τη δημιουργία μονάδας κομποστοποίησης εξετάζεται και οικονομικότητα με βάσει το ανηγμένο κόστος αυτής ως το πηλίκο Ο= (προυπολογισμός υποέργου / τόνοι βιοαποβλήτων προς επεξεργασία).

Δεν εξετάζεται στην περίπτωση που δεν προτείνεται μονάδα ή εξοπλισμός κομποστοποίησης και διαφοροποιείται ανάλογα με τη δυναμικότητα της μονάδα ως ακολούθως;

ΓΙΑ ΜΟΝΑΔΕΣ ΚΟΜΠΟΣΤΟΠΟΙΗΣΗΣ ΑΝΩ ΤΩΝ 1.000 ΤΟΝ/ΕΤΟΣ

|  |  |
| --- | --- |
| ΑΝΗΓΜΕΝΟ ΚΟΣΤΟΣ | ΒΑΘΜΟΣ |
| < 200 €/ΤΟΝ | 8 |
| 200 - 400 €/ΤΟΝ | 6 |
| 400 - 600 €/ΤΟΝ | 4 |
| > 600 €/ΤΟΝ | 2 |

2.Β. Για την περίπτωση πράξεων που περιλαμβάνουν τη δημιουργία μονάδας κομποστοποίησης εξετάζεται και οικονομικότητα με βάσει το ανηγμένο κόστος αυτής ως το πηλίκο Ο= (προυπολογισμός υποέργου / τόνοι βιοαποβλήτων προς επεξεργασία)

ΓΙΑ ΜΟΝΑΔΕΣ ΚΟΜΠΟΣΤΟΠΟΙΗΣΗΣ ΑΠΟ 1.000 ΤΟΝ/ΕΤΟΣ ΚΑΙ ΚΑΤΩ

|  |  |
| --- | --- |
| ΑΝΗΓΜΕΝΟ ΚΟΣΤΟΣ | ΒΑΘΜΟΣ |
| < 300 €/ΤΟΝ | 8 |
| 300 - 500 €/ΤΟΝ | 6 |
| 500 - 700 €/ΤΟΝ | 4 |
| > 700 €/ΤΟΝ | 2 |

* **Γ4. Βιωσιμότητα, λειτουργικότητα, αξιοποίηση**

Με βαθμολόγηση υποκριτηρίων από (0-10) και στάθμιση κριτηρίου 25%.

Ειδικότερα βαθμολογούνται :

1. Διασφάλιση δυνατότητας διάθεσης συλλεγόμενων βιοαποβλήτων ή/και των προίόντων των μονάδων κομποστοποίησης με εμπορική εκμετάλλευση ή μη:

Υψηλή **-🡪10 βαθμοί**

Μέση**-🡪 7 βαθμοί**

Χαμηλή**-🡪4 βαθμοί**

Δεν τεκμηριώνεται-🡪 **0 βαθμοί**

Η αδυναμία τεκμηρίωσης της δυνατότητας διασφάλισης της διάθεσης των συλλεγόμενων βιοαποβλήτων ή/και των προϊόντων των μονάδων κομποστοποίησης, με εμπορική εκμετάλλευση ή μη, μηδενίζεται. Πρέπει να βεβαιώνεται με κατάλληλα έγγραφα η ύπαρξη ή η έγκαιρη διαθεσιμότητα κατάλληλου αποδέκτη των συλλεγόμενων βιοαποβλήτων και να αιτιολογείται η δυνατότητα διάθεσης του προϊόντος μονάδας κομποστοποίησης με κατάλληλα έγγραφα όπως π.χ. υφιστάμενες συμβάσεις, προσύμφωνα, βεβαιώσεις κατάλληλων αποδεκτών, αδειοδοτήσεις, έρευνα αγοράς και οποιοδήποτε άλλο σχετικό πρόσφορο στοιχείο.

1. Διασφάλιση της επίτευξης υψηλής ποιότητας προϊόντων κομποστοποίησης ανάλογα με την ποιότητα εισερχόμενων αποβλήτων, το σχεδιασμό της μονάδας κομποοστοποίησης και την επιδιωκόμενη χρήση (ΔΕΝ ΕΦΑΡΜΟΖΕΤΑΙ ΓΙΑ ΠΡΑΞΕΙΣ ΠΟΥ ΔΕΝ ΠΕΡΙΛΑΜΒΑΝΟΥΝ ΜΟΝΑΔΑ ΚΟΜΠΟΣΤΟΠΟΙΗΣΗΣ)

Υψηλή -🡪**10 βαθμοί**

Μέση**-🡪 7 βαθμοί**

Χαμηλή**-🡪4 βαθμοί**

Δεν τεκμηριώνεται**-🡪 0 βαθμός**

Πρέπει να προσδιορίζεται στην πρόταση η επιδιωκόμενη ποιότητα των προϊόντων της μονάδας κομποστοποίησης ως συνάρτηση του τύπου των εισερχόμενων αποβλήτων, των παραμέτρων σχεδιασμού της μονάδας και της επιδιωκόμενης χρήσης του προϊόντος. Η αδυναμία τεκμηρίωσης των ποιοτικών χαρακτηριστικών των προϊόντων μηδενίζεται, ενώ η δυνατότητα διασφάλισης της επίτευξης υψηλής ποιότητας προϊόντων κομποστοποίησης (π.χ. προδιαγραφές Ecolabel) βαθμολογείται με 10 βαθμούς.

1. Διασφάλιση λειτουργίας και συντήρησης, παρακολούθηση λειτουργίας και απόδοσης, φορέας λειτουργίας

Υψηλή **-🡪10 βαθμοί**

Μέση**-🡪 7 βαθμοί**

Χαμηλή**-🡪4 βαθμοί**

Δεν τεκμηριώνεται**-🡪 0 βαθμός**

Η τεκμηρίωση μπορεί να προκύπτει από ειδική έκθεση στην οποία θα παρουσιάζονται στοιχεία για την προβλεπόμενη οργάνωση του φορέα λειτουργίας, την οργάνωση της λειτουργίας των δικτύων και μονάδων που περιέχονται στην πράξη, το προσωπικό λειτουργίας που θα διατεθεί (εφόσον απαιτείται), τη συχνότητα συλλογής των υλικών, τους πόρους για την κάλυψη των λειτουργικών εξόδων και των εξόδων συντήρησης κλπ. και οποιοδήποτε σχετικό πρόσφορο στοιχείο.

* **Γ5. Συνέργεια και συμπληρωματικότητα με άλλες πράξεις**

Εξετάζεται η συνέργεια και συμπληρωματικότητα της προτεινόμενης πράξης με άλλα έργα που είναι είτε ολοκληρωμένα είτε σε εξέλιξη στο πλαίσιο του ΕΠ ή άλλων προγραμμάτων, ώστε να εξασφαλίζεται το μέγιστο δυνατό πολλαπλασιαστικό αποτέλεσμα από την υλοποίησή της.

Το κριτήριο είναι δυαδικό ΝΑΙ/ΟΧΙ.

**2Γ(\*). Σκοπιμότητα πράξης (Βαθμολογούμενο κριτήριο)**

**(\*) ΓΙΑ ΠΡΑΞΕΙΣ ΠΟΥ ΑΦΟΡΟΥΝ ΜΟΝΟ ΟΙΚΙΑΚΗ ΚΟΜΠΟΣΤΟΠΟΙΗΣΗ**

* **Γ1. Αναγκαιότητα υλοποίησης πράξης**

Με ένα δυαδικό και ένα βαθμολογούμενο κριτήριο, αποτελεί κριτήριο αποκλεισμού και συμμετέχει με στάθμιση 25%.

1. Εξετάζεται η αναγκαιότητα υλοποίησης της πράξης ως προς την επίτευξη του αντίστοιχου ειδικού στόχου του Ε.Π, του Εθνικού Σχεδίου Διαχείρισης Αποβλήτων και του οικείου Περιφερειακού Σχεδίου Διαχείρισης Αποβλήτων (με δυαδικό τρόπο ΝΑΙ/ΟΧΙ) . Η μη κάλυψη των αναγκών μέσω της προτεινόμενης πράξης (πράξη εκτός ΠΕΣΔΑ) συνιστά απόρριψη.

* **Γ2. Αποτελεσματικότητα της πράξης**

Με δύο βαθμολογούμενα κριτήρια, χωρίς τιμή αποκλεισμού και συμμετέχει με στάθμιση 40%.

1. Εξετάζεται η αποτελεσματικότητα της πράξης ως προς την προώθηση της χωριστής συλλογής και αξιοποίησης βιοαποβλήτων με βάση την αντίστοιχη στοχοθεσία του ΠΕΣΔΑ, Οι προτάσεις βαθμολογούνται ως ακολούθως:

* Πράξεις με τις οποίες επιτυγχάνεται ποσοστό >50% του στόχου ΠΕΣΔΑ για την προώθηση οικιακής κομποστοποίησης

5 Βαθμοί

* Πράξεις με τις οποίες επιτυγχάνεται ποσοστό 50-31% του στόχου ΠΕΣΔΑ για την προώθηση οικιακής κομποστοποίησης

4 Βαθμοί

* Πράξεις με τις οποίες επιτυγχάνεται ποσοστό 30-11% του στόχου ΠΕΣΔΑ για την προώθηση οικιακής κομποστοποίησης

3 Βαθμοί

* Πράξεις με τις οποίες επιτυγχάνεται ποσοστό μικρότερο του 10% του στόχου ΠΕΣΔΑ για την προώθηση οικιακής κομποστοποίησης

1 Βαθμός

2. Εξετάζεται η αποτελεσματικότητα της πράξης ως προς τη σχέση των αναμενόμενων εκροών της προτεινόμενης πράξης με τους δείκτες εκροής της Πρόσκλησης. Η αποτελεσματικότητα εκφράζεται ως το πηλίκο Π= (δείκτης εκροών πράξης / δείκτης εκροών για το σύνολο της Πρόσκλησης).

Το εύρος τιμών θα τίθεται από τον ΕΦΔ.

* Τιμή Δείκτη ≥ 1 **-** 🡪5 βαθμοί
* Τιμή Δείκτη 1 > Δ ≥ 0,…. 🡪4 βαθμοί
* Τιμή Δείκτη 0,..... > Δ > 0,….. - 🡪3 βαθμοί
* Τιμή Δείκτη 0,….. > Δ > 0,….. - 🡪1 βαθμός
* **Γ3. Αποδοτικότητα της πράξης**

Βαθμολογούμενο κριτήριο, χωρίς τιμή αποκλεισμού, συμμετέχει με στάθμιση 30%.

Εξετάζεται η σχέση των αναμενόμενων εκροών της προτεινόμενης πράξης με τον αντίστοιχο προϋπολογισμό βάσει της οποίας υπολογίζεται το μοναδιαίο κόστος ανά μονάδα του δείκτη εκροής από την υλοποίησή της.

Η αποδοτικότητα εκφράζεται ως το πηλίκο Π= (δείκτης εκροών πράξης / δείκτης εκροών για το σύνολο της Πρόσκλησης) προς (προϋπολογισμό πράξης / προϋπολογισμό Πρόσκλησης).

Το εύρος τιμών θα τίθεται από τον ΕΦΔ.

* Τιμή Δείκτη ≥ 1 **-** 🡪 5 βαθμοί
* Τιμή Δείκτη 1 > Δ ≥ 0,…. 🡪 4 βαθμοί
* Τιμή Δείκτη 0,..... > Δ > 0,….. - 🡪3 βαθμοί
* Τιμή Δείκτη 0,….. > Δ > 0,….. - 🡪1 βαθμός
* **Γ4. Βιωσιμότητα, λειτουργικότητα, αξιοποίηση**

Βαθμολογούμενο κριτήριο, χωρίς τιμή αποκλεισμού, με βαθμολόγηση δύο υποκριτηρίων από (0-5) και στάθμιση κριτηρίου 30%.

Ειδικότερα βαθμολογούνται :

|  |  |  |
| --- | --- | --- |
| 1. Διασφάλιση της παρακολούθησης της ποιότητας εφαρμογής, του βαθμού εφαρμογής και των αποτελεσμάτων του προγράμματος οικιακής κομποσοτοποίησης | ικανοποιητική τεκμηρίωση | 5 |
| επαρκής τεκμηρίωση | 3 |
| μη επαρκής τεκμηρίωση | 0 |
| 2. Λήψη μέτρων ενημέρωσης και ευαισθητοποίησης για την ορθή εφαρμογή του προγράμματος οικιακής κομποστοποίησης | ικανοποιητική τεκμηρίωση | 5 |
| επαρκής τεκμηρίωση | 3 |
| μη επαρκής τεκμηρίωση | 0 |

* **Γ5. Συνέργεια και συμπληρωματικότητα με άλλες πράξεις**

Εξετάζεται η συνέργεια και συμπληρωματικότητα της προτεινόμενης πράξης με άλλα έργα που είναι είτε ολοκληρωμένα είτε σε εξέλιξη στο πλαίσιο του ΕΠ ή άλλων προγραμμάτων, ώστε να εξασφαλίζεται το μέγιστο δυνατό πολλαπλασιαστικό αποτέλεσμα από την υλοποίησή της.

Το κριτήριο είναι δυαδικό ΝΑΙ/ΟΧΙ.

**2Δ: Ωριμότητα πράξης (Βαθμολογούμενο κριτήριο)**

Ο Συντελεστής στάθμισης της 4ης Ομάδας Κριτηρίων έχει προσδιοριστεί σε 40% του συνόλου των βαθμολογούμενων κριτηρίων.

* **Δ1. Στάδιο εξέλιξης των απαιτούμενων ενεργειών ωρίμανσης της πράξης:**

Η επιμέρους βαρύτητα του συγκεκριμένου κριτηρίου ορίζεται σε 65%.

Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων ενεργειών ωρίμανσης (περιβαλλοντικές μελέτες και αδειοδοτήσεις, μελέτες, εγκρίσεις, τεύχη δημοπράτησης κλπ) για την έναρξη της υλοποίησής της. Η αξιολόγηση της ωριμότητας της προτεινόμενης πράξης διενεργείται ανά υποέργο και αφορά την ωριμότητα των υποέργων εκείνων που συμβάλλουν στο δείκτη εκροών της πρόσκλησης. Δεν προσμετρούνται τα υποστηρικτικά υποέργα, όπως ΟΚΩ κλπ.

1. Πράξεις υψηλής ωριμότητας είναι οι πράξεις για τις οποίες έχουν αναληφθεί νομικές δεσμεύσεις ή είναι σε εξέλιξη η διαγωνιστική διαδικασία για το κυρίως υποέργο..

10 Βαθμοί

2.Πράξεις επαρκούς ωριμότητας είναι οι πράξεις για τις οποίες υπάρχουν εγκεκριμένες πλήρεις μελέτες και εγκεκριμένα τεύχη δημοπράτησης / προδιαγραφών στο κύριο κατασκευαστικό υποέργο ή την κύρια προμήθεια (για έργα προμηθειών)

7 Βαθμοί

3. Πράξεις χαμηλής ωριμότητας είναι οι πράξεις για τις οποίες είναι υπό έκδοση η κατά περίπτωση αρμόζουσα περιβαλλοντική αδειοδότηση (να ηχεί υποβληθεί αίτηση στην αδειοδοτούσα αρχη) και υφίστανται μελέτες εγκεκριμένες και επικαιροποιημένες σύμφωνα με το ισχύον νομικό πλαίσιο εκπόνησής τους. Για πράξεις προμηθειών απαιτείται να υπάρχουν εγκεκριμένες προδιαγραφές..

4 Βαθμοί

4. Πράξεις πολύ χαμηλής ωριμότητας είναι αυτές για τις οποίες βρίσκονται στο στάδιο αναθεσης / εκπόνησης μελέτης στο κύριο κατασκευαστικό υποέργο ή την κύρια προμήθεια (για έργα προμηθειών) και δεν έχει ξεκινήσει διαδικασία ωρίμανσης, πέραν της περιγραφής φυσικού αντικειμένου με εκτιμώμενο προϋπολογισμό ή/και του τοπικού σχεδίου διαχείρισης αποβλήτων του οικείου Δήμου

0 Βαθμοί – Συνιστά απόρριψη

* **Δ2. Βαθμός προόδου διοικητικών ή άλλων ενεργειών:**

Η επιμέρους βαρύτητα του συγκεκριμένου κριτηρίου ορίζεται σε 35%.

Εξετάζεται ο βαθμός προόδου διοικητικών ή άλλων ενεργειών,οι οποίες είναι απαραίτητες για την υλοποίηση της προτεινόμενης πράξης (πχ διαδικασία απόκτησης γης, έγκρισης από συμβούλια, Υπηρεσίες κλπ) βάσει της κείμενης νομοθεσίας. ΣΤΗΝ ΠΕΡΙΠΤΩΣΗ ΠΟΥ ΔΕΝ ΑΠΑΙΤΟΥΝΤΑΙ ΔΙΟΙΚΗΤΙΚΕΣ ΕΝΕΡΓΕΙΕΣ ΔΕΝ ΒΑΘΜΟΛΟΓΕΙΤΑΙ ΤΟ ΣΥΓΚΕΚΡΙΜΕΝΟ ΚΡΙΤΗΡΙΟ

1. Υψηλή πρόοδος είναι να έχει ολοκληρωθεί η διαδικασία απόκτησης έκτασης, να υφίσταται η κατά περίπτωση αρμόζουσα περιβαλλοντική αδειοδότηση και οι διοικητικές αποφάσεις για την εγκατάσταση των υποδομών της πράξης.

10 Βαθμοί

2. Επαρκής πρόοδος είναι να είναι σε εξέλιξη οι διαδικασίες για την απόκτηση απαιτούμενης έκτασης (πχ έκθεση ορκωτού εκτιμητή, δημοσίευση της ΚΥΑ κήρυξης απαλλοτριώσεων στο ΦΕΚ, προσύμφωνο αγοράς κλπ), οι ενέργειες για την περιβαλλοντική αδειοδότηση (αίτηση ΠΠΔ, εκπόνηση ΜΠΕ, γνωμοδοτήσεις) και για τις λοιπές εγκρίσεις

7 Βαθμοί

3. Χαμηλή πρόοδος είναι να έχει προσδιορισθεί το γήπεδο για την εγκατάσταση της μονάδας κομποστοποίησης, με υποβολή αναλυτικών στοιχείων για τη θέση, τα όρια, την έκταση και το ιδιοκτησιακό καθεστώς και την αποσκοπούμενη διαδικασία απόκτησης γης, εφόσον απαιτείται και να έχουν ξεκινήσει οι διαδικασίες περιβαλλοντικής αδειοδότησης και απόκτησης λοιπών εγκρίσεων.

4 Βαθμοί

4. Πολύ Χαμηλή πρόοδος είναι να μην έχει προσδιορισθεί ακόμα γηπεδο/θέση για την εγκατάσταση μονάδας

0 Βαθμοί – Συνιστά απόρριψη

**2Ε: Διοικητική, Επιχειρησιακή και Χρηματοοικονομική ικανότητα φορέα**

Το κριτήριο είναι δυαδικό (ναι/όχι) (ή δεν εφαρμόζεται).

Κατά την εξέταση της εν λόγω ομάδας κριτηρίων αξιολογείται:

**Ε.1 Η Διοικητική ικανότητα του δικαιούχου**

Εξετάζεται κατά πόσο ο δυνητικός δικαιούχος διαθέτει την οργανωτική δομή και τις απαραίτητες διαδικασίες για την υλοποίηση της προτεινόμενης πράξης. Το κριτήριο είναι δυαδικό (ναι/όχι).

**Ε.2 Η Επιχειρησιακή ικανότητα του δικαιούχου.**

Εξετάζεται α) Η προηγούμενη εμπειρία του δυνητικού δικαιούχου στην υλοποίηση παρόμοιων πράξεων και β) Η διαθεσιμότητα/ επάρκεια προσωπικού (ομάδα έργου), δηλαδή το πλήθος και τα προσόντα (εκπαίδευση – επαγγελματική εμπειρία) των στελεχών που θα απασχοληθούν στην υλοποίηση της πράξης. Το κριτήριο είναι δυαδικό (ναι/όχι).

**Ε.3 Η Χρηματοοικονομική ικανότητα του δικαιούχου.**

Εξετάζεται η δυνατότητα του δικαιούχου να συμβάλλει με ίδιους πόρους στην υλοποίηση της προτεινόμενης πράξης. Το κριτήριο αυτό εξετάζεται μόνο εφόσον απαιτείται η καταβολή ίδιων πόρων. Στη περίπτωση αυτή θα αναλαμβάνεται από τον δικαιούχο η υποχρέωση να διακηρύσσεται η αναγκαία μη επιλέξιμη δημόσια δαπάνη σε ενιαία διακήρυξη με την συγχρηματοδοτούμενη δημόσια δαπάνη.

Η πράξη θα πρέπει να λαμβάνει την τιμή ΝΑΙ σε όλα τα κριτήρια, εκτός από το κριτήριο Ε.3, που είναι επαρκές το «δεν εφαρμόζεται».

Το αποτέλεσμα της αξιολόγησης και η τεκμηρίωση του κάθε κριτηρίου καταγράφεται αναλυτικά στο έντυπο Φύλλο Αξιολόγησης Πράξεων.

|  |  |  |  |  |  |
| --- | --- | --- | --- | --- | --- |
| **Α/Α** | **Ομάδα κριτηρίων** |  | **Τιμή/Βαθμολογία** | **Σταθμισμένη βαθμολογία** | **Συνολική Βαθμολογία** |
| **Α** | **ΠΛΗΡΟΤΗΤΑ ΚΑΙ ΣΑΦΗΝΕΙΑ ΤΟΥ ΠΕΡΙΕΧΟΜΕΝΟΥ ΤΗΣ ΠΡΟΤΑΣΗΣ** |  | ΝΑΙ / ΌΧΙ |  | ΝΑΙ / ΌΧΙ |
| **Β** | **ΤΗΡΗΣΗ ΘΕΣΜΙΚΟΥ ΠΛΑΙΣΙΟΥ ΚΑΙ ΕΝΣΩΜΑΤΩΣΗ ΟΡΙΖΟΝΤΙΩΝ ΠΟΛΙΤΙΚΩΝ** |  | ΝΑΙ / ΌΧΙ |  | ΝΑΙ / ΌΧΙ |
| **Γ** | **ΣΚΟΠΙΜΟΤΗΤΑ ΠΡΑΞΗΣ** | Μεταφέρεται η συνολική βαθμολογία της Ομάδας Κριτηρίων Γ | ΝΑΙ/ΌΧΙ  ΒΑΘΜΟΣ (0,65-17,00) | ΝΑΙ/ΌΧΙ Βαθμολογία Γ\*60% | ΝΑΙ/ΌΧΙ Βαθμολογία Γ\*60% |
| **Δ** | **ΩΡΙΜΟΤΗΤΑ ΠΡΑΞΗΣ** | Μεταφέρεται η συνολική βαθμολογία της Ομάδας Κριτηρίων Δ | ΒΑΘΜΟΣ (0-10) | Βαθμολογία Δ\*40% | Βαθμολογία Δ\*40% |
| **Ε** | **ΔΙΟΙΚΗΤΙΚΗ, ΕΠΙΧΕΙΡΗΣΙΑΚΗ & ΧΡΗΜΑΤΟΟΙΚΟΝΟΜΙΚΗ ΙΚΑΝΟΤΗΤΑ ΔΥΝΗΤΙΚΟΥ ΔΙΚΑΙΟΥΧΟΥ** |  | ΝΑΙ / ΌΧΙ | ΝΑΙ / ΌΧΙ | ΝΑΙ / ΌΧΙ |
|  |  | **Η συνολική βαθμολογία υπολογίζεται ως εξής:  (Γ \*60%)+( Δ \*40%)=** | | |  |
|  |  | **Για την έγκριση της Πράξης απαιτείται Τιμή "ΝΑΙ" ΣΤΑ ΚΡΙΤΗΡΙΑ Α, Β, Γ, Ε και μη απορριπτική βαθμολογία στα υποκριτήρια Γ2, Γ4 και Δ1, Δ2** | | |  |

Καταρτίζεται πίνακας βαθμολόγησης των προτάσεων με φθίνουσα βαθμολογική σειρά σύμφωνα με το πρότυπο του ΣΔΕ (ΈΝΤΥΠΟ Ε.Ι.2\_3.).