**ΠΡΟΓΡΑΜΜΑΤΙΚΗ ΣΥΜΒΑΣΗ**

του άρθρου 100 του Ν. 3852/2010

Μεταξύ

«Δήμου……………»

**και**

«Περιφερειακού Συνδέσμου Φορέων Διαχείρισης Στερεών Αποβλήτων (ΦΟΔΣΑ) Κεντρικής Μακεδονίας»

**για την Πράξη**

**«……………………………….»**

*[τόπος, ημερομηνία]*

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ**

«……………………………………………………………………...»

Στ…. *(τόπος)*, σήμερα την *……………(ημερομηνία)*, μεταξύ των παρακάτω συμβαλλομένων :

1. τον Δήμο ………………………………………………, που εδρεύει στην ……………………, όπως εκπροσωπείται νόμιμα από τον Δήμαρχο κ.. ………………………………………….. και ο οποίος θα αποκαλείται στο εξής χάριν συντομίας ως «**Κύριος του Έργου**»
2. τον Περιφερειακό Σύνδεσμο Φορέων Διαχείρισης Στερεών Αποβλήτων (ΦΟΔΣΑ) Κεντρικής Μακεδονίας, που εδρεύει στην ……………………………, όπως εκπροσωπείται νόμιμα από τον ……………………….. κ. ……………………………………………, και ο οποίος θα αποκαλείται εφεξής στην παρούσα χάριν συντομίας «**Φορέας Υλοποίησης**»

Έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά:

1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87Α/7-6-2010) και ειδικότερα το άρθρο 100 αυτού, όπως τροποποιήθηκε με το άρθρο 179 του Ν. 4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] (ΦΕΚ 133Α/19-7-2018).
2. Το υπ’ αριθ. 1436/16ΓΘ/28-9-2018 έγγραφο της Περιφερειακής Ένωσης Δήμων Κεντρικής Μακεδονίας (ΠΕΔΚΜ).
3. Την υπ. αρ ……. Απόφαση του Δημοτικού Συμβουλίου του Δήμου…… και την υπ. αρ ………. Απόφαση του Διοικητικού Συμβουλίου του ΦΟΔΣΑ για την έγκριση του σχεδίου της Προγραμματικής Σύμβασης και την υπογραφή της.

**συμφωνούνται και γίνονται αμοιβαίως αποδεκτά τα ακόλουθα**:

**ΠΡΟΟΙΜΙΟ**

Ο Κύριος του Έργου, στο πλαίσιο του Επιχειρησιακού Προγράμματος Υποδομές Μεταφορών, Περιβάλλον και Αειφόρος Ανάπτυξη, προγραμματίζει την υλοποίηση της πράξης «……………………………………………», η οποία θα αναφέρεται στο εξής χάριν συντομίας «**το Έργο**».

*(Αναφέρονται περιληπτικά στοιχεία που αφορούν στο Έργο, όπως ο σκοπός και το περιεχόμενό του, η αναγκαιότητα υλοποίησής του, ο χαρακτήρας του κ.λ.π. )*

**Δεδομένου ότι:**

* Σε συνέχεια του εγγράφου 3 (έχοντας υπόψη ανωτέρω) θεωρείται αναγκαίο, ο Περιφερειακός Σύνδεσμος ΦοΔΣΑ Κεντρικής Μακεδονίας να αναλάβει, για λογαριασμό όλων των Δήμων της ΠΚΜ, την προμήθεια του αναγκαίου εξοπλισμού για την ανάπτυξη του Δικτύου Διαλογής βιοαποβλήτων στην πηγή. Για την επίσπευση των διαδικασιών που απαιτούνται, η εν λόγω προμήθεια θα γίνει από τον Περιφερειακό Σύνδεσμο ΦοΔΣΑ Κεντρικής Μακεδονίας, με έναν ενιαίο διεθνή ανοιχτό διαγωνισμό,
* Το είδος και οι ποσότητες του εξοπλισμού για κάθε ΟΤΑ προσδιορίστηκαν από τον ΦοΔΣΑ σε συνεργασία με τον ΟΤΑ και την ΠΕΔ, και αποτελούν παράρτημα της παρούσας.
* ο Φορέας Υλοποίησης (ΦοΔΣΑ Κεντρικής Μακεδονίας) διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση του εν λόγω έργου,

τα συμβαλλόμενα μέρη προβαίνουν, κατά τα προβλεπόμενα στο άρθρο 100 του Ν. 3852/2010, όπως τροποποιήθηκε και ισχύει, στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Αντικείμενο της παρούσας Προγραμματικής Σύμβασης αποτελεί η άσκηση της αρμοδιότητας υλοποίησης της Πράξης «………………….…… ……………………………………...» («το Έργο») για λογαριασμό του Κυρίου του Έργου από το Φορέα Υλοποίησης.

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Φορέας Υλοποίησης αναλαμβάνει την άσκηση για λογαριασμό του Κυρίου του Έργου της αρμοδιότητας να λειτουργήσει ως δικαιούχος του Έργου έναντι *της Ειδικής Υπηρεσίας Διαχείρισης του Επιχειρησιακού Προγράμματος της Περιφέρειας Κεντρικής Μακεδονίας* και να εκτελέσει τις παρακάτω ενέργειες:

1. Οργάνωση και σχεδιασμό υλοποίησης.
2. Σύνταξη του Τεχνικού Δελτίου Πράξης για την ένταξη της στο ΕΠ
3. Σύνταξη διακήρυξης.
4. Διενέργεια διαδικασίας ανάθεσης και επιλογής αναδόχου σύμφωνα με τη νομοθεσία Δημοσίων Συμβάσεων.
5. Υπογραφή των σχετικών συμβάσεων με αναδόχους,
6. Σύνταξη και υποβολή τεχνικών δελτίων υποέργων.
7. Διαχείριση και παρακολούθηση της υλοποίησης του Έργου.
8. Παρακολούθηση χρηματοροών και εκτέλεση πληρωμών σε βάρος του προϋπολογισμού του Έργου.
9. Παραλαβή του Έργου στο σύνολό του.

Ο Φορέας Υλοποίησης, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, για την εκτέλεση δημόσιας σύμβασης προμήθειας, όπως αυτά προβλέπονται στη νομοθεσία περί Δημοσίων Συμβάσεων. Διευκρινίζεται ρητά ότι οι ανάδοχοι (προμηθευτές εξοπλισμού) εκτελούν το έργο για λογαριασμό του Κυρίου του Έργου και ότι ο Φορέας Υλοποίησης ασκεί για λογαριασμό του Κυρίου του Έργου την αρμοδιότητα του δικαιούχου και της Αναθέτουσας αρχής.

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

2.1. Ο **Κύριος του Έργου αναλαμβάνει**:

* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 6 της παρούσας.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.

2.2. Ο **Φορέας Υλοποίησης αναλαμβάνει**:

* Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας σύμβασης.
* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
* Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στην Ειδική Υπηρεσία Διαχείρισης του Επιχειρησιακού Προγράμματος της Περιφέρειας Κεντρικής Μακεδονίας.
* Να μεριμνήσει για τη σύνταξη του Τεχνικού Δελτίου Πράξης και την υποβολή του στην Ειδική Υπηρεσία Διαχείρισης του Επιχειρησιακού Προγράμματος της Περιφέρειας Κεντρικής Μακεδονίας και να προβαίνει στις απαιτούμενες τροποποιήσεις του Τεχνικού Δελτίου Πράξης και στη σύνταξη των Τεχνικών Δελτίων Υποέργων.
* Να τηρεί ως Δικαιούχος τους όρους χρηματοδότησης της απόφασης ένταξης πράξης σύμφωνα με τα οριζόμενα στο άρθρο 20 του ν. 4314/2014 και την Υπουργική Απόφαση Συστήματος Διαχείρισης 2014 - 2020.
* Να καταρτίζει τα τεύχη διακήρυξης του διαγωνισμού.
* Να διενεργεί τον διαγωνισμό, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του.
* Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να εξασφαλίσει τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την απρόσκοπτη κατανομή των πιστώσεων.
* Να προβαίνει στις απαιτούμενες ενέργειες για την πραγματοποίηση των πληρωμών του έργου,
* Να παρακολουθεί τις χρηματοροές του Έργου.
* Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.

**ΑΡΘΡΟ 3**

**ΠΑΡΑΛΑΒΗ ΤΟΥ ΕΞΟΠΛΙΣΜΟΥ**

Αμέσως μετά την παραλαβή των προς προμήθεια ειδών από το ΦοΔΣΑ ΚΜ, θα συνταχθεί αυθημερόν πρωτόκολλο παράδοσης – παραλαβής με το οποίο ο Δήμος… θα παραλαμβάνει στην έδρα του τα προς προμήθεια είδη που αναφέρονται στην Προγραμματική Σύμβαση που έχει συνάψει με τον ΦοΔΣΑ ΚΜ.

Το αργότερο εντός 15 ημερών από την έκδοση της απόφασης ένταξης της πράξης στο Ε.Π. Περιφέρειας Κεντρικής Μακεδονίας, ο Δήμος… θα ορίσει τα μέλη της επιτροπής παραλαβής των προς προμήθεια ειδών και θα ενημερώσει σχετικά τον ΦοΔΣΑ ΚΜ.

Από τη μεριά του ΦοΔΣΑ ΚΜ, η επιτροπή παράδοσης στον Δήμο… των προς προμήθεια ειδών, θα είναι η ίδια με την επιτροπή που θα ελέγξει ποιοτικά και ποσοτικά τα παραδοτέα και θα τα παραλάβει βάσει των σχετικών συμβάσεων.

Ο Δήμος …., μετά την παραλαβή του εξοπλισμού θα μεριμνήσει για την εγγραφή του στα πάγια του Δήμου.

**ΆΡΘΡΟ 4**

**ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ**

Ο συνολικός προϋπολογισμός για την εκτέλεση του Έργου της προγραμματικής σύμβασης ανέρχεται στο ποσό τ………………………………………….. Ευρώ συμπεριλαμβανομένου του Φ.Π.Α.

Το ποσό αυτό μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης με τη σύμφωνη γνώμη της Ειδικής Υπηρεσίας Διαχείρισης του Επιχειρησιακού Προγράμματος της Περιφέρειας Κεντρικής Μακεδονίας*,* εφόσον τροποποιηθούν όπως προβλέπεται τα χρηματοδοτικά στοιχεία της πράξης.

Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγκριση από τον Κύριο του Έργου.

**ΑΡΘΡΟ 5**

**ΔΙΑΡΚΕΙΑ**

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του εξοπλισμού από τον Ανάδοχο (Προμηθευτή) στον Φορέα Υλοποίησης και στη συνέχεια στον Κύριο του Έργου, σύμφωνα με το πρωτόκολλο παράδοσης-παραλαβής του Άρθρου 3.

H διάρκεια υλοποίησης του Έργου καθορίζεται στο ΠΑΡΑΡΤΗΜΑ Ι και οποιεσδήποτε τροποποιήσεις της που υπερβαίνουν τους 6 μήνες γίνονται μετά από σύμφωνη γνώμη της Κοινής Επιτροπής Παρακολούθησης.

Με την υπογραφή της παρούσας, ο Φορέας Υλοποίησης οφείλει να τηρεί τις επιμέρους προθεσμίες σε σχέση με την Διαχειριστική Αρχή, μέχρι την υπογραφή της σύμβασης με τον ανάδοχο ως εξής:

* Σύνταξη Τευχών Δημοπράτησης: έως 1 μήνας μετά την Απόφαση Ένταξης της πράξης.
* Προέγκριση Δημοπράτησης από την Διαχειριστική Αρχή: έως 1 μήνας μετά την υποβολή Τευχών Δημοπράτησης.
* Δημοσίευση του διαγωνισμού: έως 3 μήνες μετά την Απόφαση Ένταξης της πράξης.
* Διενέργεια του διαγωνισμού: έως 5 μήνες μετά την Απόφαση Ένταξης της πράξης.
* Προέγκριση σχεδίου σύμβασης από την Διαχειριστική Αρχή: έως 1 μήνας μετά την υποβολή πρακτικών και σχεδίου σύμβασης.
* Υπογραφή σύμβασης με τον ανάδοχο: έως 8 μήνες μετά την Απόφαση Ένταξης της πράξης.
* Υλοποίηση προμήθειας: έως 8 μήνες μετά την υπογραφή σύμβασης με τον ανάδοχο.

**ΑΡΘΡΟ 6**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Για την παρακολούθηση εκτέλεσης της παρούσας σύμβασης σύμφωνα με τα οριζόμενα στην παρ. 2α του άρθρου 100 του ν. 3852/2010, όπως ισχύει, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα τ… …………………………….

Η Κοινή Επιτροπή Παρακολούθησης αποτελείται από:

* έναν (1) εκπρόσωπο του Κυρίου του Έργου, ο οποίος ορίζεται Πρόεδρος της Επιτροπής με τον αναπληρωτή του
* έναν (1) εκπρόσωπο του Φορέα Υλοποίησης με τον αναπληρωτή του και
* ένα (1) μέλος υποδεικνυόμενο από τον Κύριο του έργου, με τον αναπληρωτή του.

Το αργότερο εντός 15 ημερών από την έκδοση της απόφασης ένταξης της πράξης στο Ε.Π Περιφέρειας Κεντρικής Μακεδονίας, οι συμβαλλόμενοι φορείς ορίζουν τα μέλη της Κοινής Επιτροπής Παρακολούθησης.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη υπόδειξη τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκειά της, σε σχέση με τη συγκεκριμένη πράξη. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν.

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, καθορίζονται με αποφάσεις της.

**ΑΡΘΡΟ 7**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ**

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**ΑΡΘΡΟ 8**

**ΕΥΘΥΝΗ ΦΟΡΕΑ ΥΛΟΠΟΙΗΣΗΣ**

Ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του. Έναντι των τρίτων ο Φορέας Υλοποίησης ευθύνεται εις ολόκληρο από κοινού με τον Κύριο του Έργου.

**ΑΡΘΡΟ 9**

**ΕΚΠΡΟΣΩΠΗΣΗ**

Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης.

**ΑΡΘΡΟ 10**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια τ.. …………. (*π.χ. η έδρα του Κυρίου του Έργου*).

**ΑΡΘΡΟ 11**

**ΕΙΔΙΚΟΙ ΟΡΟΙ**

**11.1 Υποκατάσταση.** Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

**11.2 Πνευματικά δικαιώματα.** Όλα τα έγγραφα (μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**11.3 Εμπιστευτικότητα.** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

**ΑΡΘΡΟ 12**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στην Ειδική Υπηρεσία Διαχείρισης του Ε.Π. Κεντρικής Μακεδονίας.

**ΟΙ ΣΥΜΒΑΛΛΟΜΕΝΟΙ**

**ΠΑΡΑΡΤΗΜΑ Ι**

**ΒΑΣΙΚΑ ΧΑΡΑΚΤΗΡΙΣΤΙΚΑ ΤΗΣ ΠΡΑΞΗΣ**

**1. Τίτλος Πράξης**

**1.1 τίτλος υποέργου 1**

**2. Φορέας πρότασης (κύριος του έργου): Δήμος……**

**3. Δικαιούχος (Φορέας υλοποίησης): Περιφερειακός Σύνδεσμος Φορέων Διαχείρισης Στερεών Αποβλήτων (ΦΟΔΣΑ) Κεντρικής Μακεδονίας**

**4. Φορέας λειτουργίας: Δήμος……**

**5. Φυσικό αντικείμενο της Πράξης [[1]](#footnote-1) (Το είδος του εξοπλισμού και οι ποσότητες που αντιστοιχούν στο Δήμο)**

**6. Στοιχεία χωροθέτησης της Πράξης: Δήμος……**

**7. Έγκριση Τεχνικών Προδιαγραφών: Η υπ’ αριθ. …/..-..-… Απόφαση του Περιφερειακού Συνδέσμου ΦΟΔΣΑ Κεντρικής Μακεδονίας**

**8. Προϋπολογισμός**

|  |  |
| --- | --- |
| **Προϋπολογισμός υποέργου 1** |  |
|  |  |
| **Συνολικός προϋπολογισμός Πράξης** |  |

**9.Διάρκεια υλοποίησης**

|  |  |
| --- | --- |
| **υποέργο 1** | **Διάρκεια σε μήνες** |
| Σύνταξη Τευχών Δημοπράτησης | έως 1 μήνας μετά την Απόφαση Ένταξης της πράξης |
| Προέγκριση Δημοπράτησης από την Διαχειριστική Αρχή | έως 1 μήνας μετά την υποβολή Τευχών Δημοπράτησης |
| Δημοσίευση του διαγωνισμού | έως 3 μήνες μετά την Απόφαση Ένταξης της πράξης |
| Διενέργεια του διαγωνισμού | έως 5 μήνες μετά την Απόφαση Ένταξης της πράξης |
| Προέγκριση σχεδίου σύμβασης από την Διαχειριστική Αρχή | έως 1 μήνας μετά την υποβολή πρακτικών και σχεδίου σύμβασης |
| Υπογραφή σύμβασης με τον ανάδοχο | έως 8 μήνες μετά την Απόφαση Ένταξης της πράξης |
| Υλοποίηση προμήθειας | έως 8 μήνες μετά την υπογραφή σύμβασης με τον ανάδοχο |
| **Σύνολο Πράξης** |  |

1. Συντάσσεται αντλώντας στοιχεία από την τεχνική έκθεση και τεχνική περιγραφή της μελέτης. Περιλαμβάνει οπωσδήποτε τους βασικούς δείκτες εκροών

   [↑](#footnote-ref-1)